**OBČINA TRZIN**

**Anton Peršak, župan**

**Številka**: 20-2/2013

**Datum:** 11.01.2013

**Občinski svet**

**Občine Trzin**

**Zadeva**: Odlok o spremembah in dopolnitvah Odloka o občinskem prostorskem načrtu Občine Trzin – izvedbeni del (Ur. vestnik Občine Trzin, št. 08/2010, 7/2011–obvezna razlaga), predlog – druga obravnava in sprejem

**Namen:** sprejem predloga

**Pravna podlaga**: Zakon o prostorskem načrtovanju (ZPNačrt) (Ur. l. RS, št. 33/2007, [70/2008](http://www.uradni-list.si/1/objava.jsp?urlid=200870&stevilka=3026)-ZVO-1B, [108/2009](http://www.uradni-list.si/1/objava.jsp?urlid=2009108&stevilka=4890), [80/2010](http://www.uradni-list.si/1/objava.jsp?urlid=201080&stevilka=4305)-ZUPUDPP ([106/2010](http://www.uradni-list.si/1/objava.jsp?urlurid=20105579) popr.), [43/2011](http://www.uradni-list.si/1/objava.jsp?urlid=201143&stevilka=2042)-ZKZ-C, [57/2012](http://www.uradni-list.si/1/objava.jsp?urlid=201257&stevilka=2413), [57/2012](http://www.uradni-list.si/1/objava.jsp?urlid=201257&stevilka=2414)-ZUPUDPP-A, 109/2012), Zakon o lokalni samoupravi (Ur. l. RS, št. [94/2007](http://www.uradni-list.si/1/objava.jsp?urlid=200794&stevilka=4692)-UPB2, [27/2008](http://www.uradni-list.si/1/objava.jsp?urlid=200827&stevilka=997) Odl.US: Up-2925/07-15, U-I-21/07-18, [76/2008](http://www.uradni-list.si/1/objava.jsp?urlid=200876&stevilka=3347), [100/2008](http://www.uradni-list.si/1/objava.jsp?urlid=2008100&stevilka=4250) Odl.US: U-I-427/06-9, [79/2009](http://www.uradni-list.si/1/objava.jsp?urlid=200979&stevilka=3437), [14/2010](http://www.uradni-list.si/1/objava.jsp?urlid=201014&stevilka=587) Odl.US: U-I-267/09-19, [51/2010](http://www.uradni-list.si/1/objava.jsp?urlid=201051&stevilka=2763), [84/2010](http://www.uradni-list.si/1/objava.jsp?urlid=201084&stevilka=4523) Odl.US: U-I-176/08-10, [40/2012](http://www.uradni-list.si/1/objava.jsp?urlid=201240&stevilka=1700)-ZUJF), 18. člen Statuta Občine Trzin (Ur. vestnik Občine Trzin, št. 2/99, 4/00, 5/03, 2/06 in 8/06) in 48. člen Poslovnika Občinskega sveta Občine Trzin (Ur. vestnik Občine Trzin, št. 3/99, 10/2000, 5/2004)

|  |
| --- |
|  |

**Predlagatelj:** Anton Peršak, župan Občine Trzin

**Poročevalca na seji:** Anton Peršak, župan Občine Trzin

 Sida Valentinčič, višja svetovalka župana za okolje in prostor

**Obrazložitev:**

Po sprejemu dopolnjenega osnutka Odloka o spremembah in dopolnitvah Odloka o občinskem prostorskem načrtu Občine Trzin – izvedbeni del (Ur. vestnik Občine Trzin, št. 08/2010, 7/2011–obvezna razlaga) na 18. redni seji, dne 10.10.2012, je sledila javna razgrnitev z javno obravnavo. Po javni razgrnitvi se je predlog odloka dopolnil v skladu s sprejetimi stališči do pripomb iz javne razgrnitve in javne razprave.

Nadaljevanje postopka je potekalo po Zakonu o spremembah in dopolnitvah Zakona o prostorskem načrtovanju (ZPNačrt-B; Ur. l. RS, št. 57/2012) oziroma Zakona o spremembah in dopolnitvah zakona o prostorskem načrtovanju (v nadaljevanju: ZPNačrt-A; Ur. l. RS, št. 108/2009). Po prejemu odgovora na Vlogo za objavo predloga sprememb in dopolnitev OPN Trzin – izvedbeni del na svetovnem spletu za potrebe pridobitev mnenj nosilcev urejanja prostora (z dne 4.1.2013, št. 35016-2/2011/9-01021357) s strani Ministrstva za infrastrukturo in prostor, je občina dne 7.1.2013 pozvala nosilce urejanja prostora, da v 15-tih dneh predložijo mnenje k predlogu občinskega prostorskega načrta – izvedbeni del. Če nosilci urejanja prostora, v zakonsko določenem roku ne podajo mnenja, pripravljavec nadaljuje s pripravo občinskega prostorskega načrta v skladu s četrtim odstavkom 51. člena ZPNačrt-A. Predvidevamo, da bomo po usklajevanjih s posameznimi nosilci urejanja prostora, pridobili pozitivna mnenja. Trenutno je Občina Trzin v postopku usklajevanja zadnjih podrobnosti z Ministrstvom za izobraževanje, znanost, kulturo in šport, katerega smernice smo prejeli šele dne 7.1.2013 (kar je približno 5 mesecev po izteku zakonsko določenega roka za oddajo smernic).

Do faze predloga načrta je bila pripravljena tudi obvezna strokovna podlaga Prikaz stanja prostora.

Nadaljevanje postopka:

Skladno s 1. odstavkom 30. člena ZPNačrt-B se postopki priprave občinskih prostorskih načrtov, začetih pred uveljavitvijo ZPNačrt-B, nadaljujejo po določbah ZPNačrt, pri čemer se njegov 51.a člen ne uporablja in se postopki njihove priprave zaključijo ob smiselni uporabi določb 52. člena zakona. OPN sprejme občinski svet z odlokom. Sledi objava sprejetega odloka v Uradnem Vestniku Občine Trzin.

Občina Trzin je pripravila OPN–izvedbeni del v skladu s smernicami in mnenji nosilcev urejanja prostora, na podlagi zakonodaje in predpisov s posameznih delovnih področji. Glede na zakonsko določilo, da morajo nosilci urejanja prostora (v nadaljevanju NUP) svoje mnenje podati v 15-tih dneh od dneva prevzema vloge, ugotavljamo, da je rok za oddajo mnenj NUP potekel 24.01.2013.

Obrazložitve gradiva sestavljajo tudi naslednje priloge: besedilo predloga odloka, besedilo odloka s popravki, čistopis besedila odloka. Obvezna strokovna podlaga Prikaz stanja prostora je zaradi obsežnosti grafičnega gradiva na vpogled dostopna na sedežu Občine Trzin v času uradnih ur.

**Finančne posledice:**

Stroški priprave prostorskega akta bremenijo pripravljavca. Sprejem sklepa nima finančnih posledic.

**Predlog sklepa:**

Na podlagi Zakona o prostorskem načrtovanju (ZPNačrt) (Ur. l. RS, št. 33/2007, [70/2008](http://www.uradni-list.si/1/objava.jsp?urlid=200870&stevilka=3026)-ZVO-1B, [108/2009](http://www.uradni-list.si/1/objava.jsp?urlid=2009108&stevilka=4890), [80/2010](http://www.uradni-list.si/1/objava.jsp?urlid=201080&stevilka=4305)-ZUPUDPP ([106/2010](http://www.uradni-list.si/1/objava.jsp?urlurid=20105579) popr.), [43/2011](http://www.uradni-list.si/1/objava.jsp?urlid=201143&stevilka=2042)-ZKZ-C, [57/2012](http://www.uradni-list.si/1/objava.jsp?urlid=201257&stevilka=2413), [57/2012](http://www.uradni-list.si/1/objava.jsp?urlid=201257&stevilka=2414)-ZUPUDPP-A, 109/2012), Zakona o lokalni samoupravi (Ur. l. RS, št. [94/2007](http://www.uradni-list.si/1/objava.jsp?urlid=200794&stevilka=4692)-UPB2, [27/2008](http://www.uradni-list.si/1/objava.jsp?urlid=200827&stevilka=997) Odl.US: Up-2925/07-15, U-I-21/07-18, [76/2008](http://www.uradni-list.si/1/objava.jsp?urlid=200876&stevilka=3347), [100/2008](http://www.uradni-list.si/1/objava.jsp?urlid=2008100&stevilka=4250) Odl.US: U-I-427/06-9, [79/2009](http://www.uradni-list.si/1/objava.jsp?urlid=200979&stevilka=3437), [14/2010](http://www.uradni-list.si/1/objava.jsp?urlid=201014&stevilka=587) Odl.US: U-I-267/09-19, [51/2010](http://www.uradni-list.si/1/objava.jsp?urlid=201051&stevilka=2763), [84/2010](http://www.uradni-list.si/1/objava.jsp?urlid=201084&stevilka=4523) Odl.US: U-I-176/08-10, [40/2012](http://www.uradni-list.si/1/objava.jsp?urlid=201240&stevilka=1700)-ZUJF), 18. člena Statuta Občine Trzin (Ur. vestnik Občine Trzin, št. 2/99, 4/00, 5/03, 2/06 in 8/06) in 48. člena Poslovnika Občinskega sveta Občine Trzin (Ur. vestnik Občine Trzin, št. 3/99, 10/2000, 5/2004) je Občinski svet Občine Trzin na 20. redni seji, dne 30.01.2013, sprejel

SKLEP

o sprejemu predloga Odloka o spremembah in dopolnitvah Odloka o občinskem prostorskem načrtu Občine Trzin – izvedbeni del

Občinski svet sprejema predlog Odloka o spremembah in dopolnitvah Odloka o občinskem prostorskem načrtu Občine Trzin – izvedbeni del.

Številka: 20-2/2013 Župan

Datum: 30.01.2013 Anton PERŠAK, l.r.

Priloge:

* besedilo predloga Odloka o spremembah in dopolnitvah Odloka o občinskem prostorskem načrtu Občine Trzin – izvedbeni del,
* besedilo Odloka o občinskem prostorskem načrtu Občine Trzin – izvedbeni del s popravki,
* čistopis besedila Odloka o občinskem prostorskem načrtu Občine Trzin – izvedbeni del s spremembami in dopolnitvami.